Tónlistarskólinn á Egilsstöðum - skóladagatal 2017 - 2018 Fræðslunefnd telur niðurstöður frá vinnufundi með fulltrúum stofnana sveitarfélagsins áhugaverða og hvetur menningarstofnanir og skólana til að skoða þau tækifæri sem í hugmyndunum felast . Nefndin leggur áherslu á að ekki sé um að ræða verkefni sem auka álag á starfsmenn skólanna , þess í stað verði áhersla á að verkefni sem eru / verða til í skólunum verði hluti af því menningarstarfi sem um ræðir . Samþykkt samhljóða með handauppréttingu . Fræðslunefnd leggur til að aðalfundur SSA 2017 taki stoðþjónustu leik - og grunnskóla í fjórðungnum til umfjöllunar með það að markmiði að efla þjónustuna . Jafnframt telur nefndin mikilvægt að ræddar verði leiðir til að auka þau úrræði sem skólastofnunum , nemendum og forráðamönnum standa til boða og að unnið verði að því að útiloka " grá svæði " milli skólanna og heilbrigðisþjónustu . Samþykkt samhljóða með handauppréttingu . Fræðslunefnd fagnar þeirri vinnu sem liggur að baki lokaskýrslu vegna bókunar 1 í kjarasamningi FG og SNS . Nefndin þakkar þeim fulltrúum sem komu að vinnunni í skólunum einkar vel unnin störf og mun hafa skýrsluna og fylgigögn hennar að leiðarljósi við vinnu við starfs - og fjárhagsáætlun í haust . Samþykkt samhljóða með handauppréttingu .